**Kravspecifikation til anskaffelse af Ridebukser**

1. **Krav**

**1.1. Beskrivelse af anskaffelsen**

Forsvarsministeriet Materiel- og Indkøbsstyrelse ønsker at anskaffe ny ridebuks som både herre- og damemodel. Bukserne er en del af den ridende soldats uniform og anvendes i flere forskellige sammenhæng, bl.a. som daglig uniform til fods og ved almindelige kendte former for ridning. Ensartetheden er vigtig i alle sammenhænge og det er derfor nødvendigt at både herre- og damemodellen fremstår ens. Bukserne anvendes af mænd og kvinder med fordeling ca. 10/90 %, og skal produceres i de nævnte størrelser under pkt. 1.4..

**1.2. Beskrivelse af kravspecifikation**

Afsnit 1.4, beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er inddelt i "Mindstekrav" eller "Evalueringskrav" i kategori kolonnen. Mindstekrav er markeret med "**M**". Evalueringskrav er markeret med "**E**".

| * Kategori
 | * Beskrivelse
 |
| --- | --- |
| * **M**
 | * Et mindstekrav skal opfyldes af tilbudsgiver. Hvis et mindstekrav ikke er opfyldt, vil tilbuddet ikke indgå i den videre evaluering.
 |
| * **E**
 | * Evalueringskrav. Disse krav vil blive evalueret og eventuelt testet af FMI.
 |

**1.4 Kravspecifikation**

|  |  |  |  |  |
| --- | --- | --- | --- | --- |
| **Nr.** | **Krav** | **Kategori** | **FMI bemærkninger** | **Udfyldes af tilbudsgiver** |
| **Krav opfyldt (sæt ét X)** | **Tilbudsgivers kommentarer** |
| **Ja** | **Nej** |
| **1** | Ridebuksen SKAL være højtaljet. | M |  |  |  |  |
| **2** | Ridebuksen SKAL være med kunstskindsforstærkning, (bag, lår og knæ) i både herre- og damemodel. | M | Farven på kunstskind skal være matchende grågrøn. |  |  |  |
| **3** | Ridebuksen SKAL kunne leveres i følgende størrelser: Ridebuks, dame, fremstilles i ti størrelser (34 – 52). Ridebuks, herre, fremstilles i ti størrelser (40 – 58). Størrelserne skal overholde standard EN 13402. | M |  |  |  |  |
| **4** | Ridebuks SKAL kunne fremstilles som målsyet til både herre- og dame. | M |  |  |  |  |
| **5** | Farven SKAL være grågrøn. | M | Stoffet er en farvet metervare. Ved ordre afgivelse, udleves farveprøve og farvekode, defineret af FMI. |  |  |  |
| **6** | Ridebuksen SKAL være uden producent logo/navn påsyet/broderet på- eller i buksen. | M | Dette vilkår er gældende såvel under test periode og på den færdige buks. |  |  |  |
| **7** | Ridebuksen SKAL afsluttes med et matchende polyester skråbånd (fx elastikindsats uden velcro), så de tilpasser sig benets form og volumen.  | M |  |  |  |  |
| **8** | Ridebuksen SKAL være med formskåret linning. | M | Linningen er forsynet med seks stk. brede bæltestropper, som fastsyes mellem linnin­gens to lag. Stropperne er 22 mm brede og 100 mm lange +/- 2 mm.. Midt for lukkes linningen med et overfald på 50 mm., som lukkes med et bredt lukkebånd i matchende farve.Linningen er 80 mm. +/- 5 mm bred.  |  |  |  |
| **9** | Ridebuksen SKAL være med brede bæltestropper | M | Stroppernes placering fra midtsøm, bag første strop - 40 mm, anden strop – 170 mm, tredje strop – 310 mm.. Alle mål er fra kant af strop. |  |  |  |
| **10** | Ridebuksen SKAL være med lynlås i gylp. | M | Gylp, som lukkes med èt stk. 4 mm lynlås i farven svarende til stoffet. Evt. metaldele må ikke kunne ruste eller være blanke. |  |  |  |
| **11** | Ridebuksen SKAL have 2 stk. stiklommer med lynlås.  | M | Bukserne har midt for to stk. 140 mm brede og 180 mm dybe stiklommer +/- 5 mm.. Der anvendes 2 stk. lynlåse, som skal være 4 mm lynlås med automatisk stop i farven svarende til stoffet. Evt. metaldele må ikke kunne ruste eller være blanke. |  |  |  |
| **12** | Etiket- og størrelsesetiket SKAL være i overensstemmelse med tegning, og være forsvarligt påsyet indvendigt i buks. | M | Størrelsesetiket kan være et separat mærke. Testbukser kan afmærkes efter nærmere aftale.  |  |  |  |
| **13** | Ridebuksen leveres rengjorte for tråd-ender, løse tråde, lynlås og lukkebånd SKAL være lukket.Hver ridebuks er mærket separat. | M | *Eks:* *NSN 8465-22-112-5204 Buks, Ride, Grågrøn, Størrelse 44 herre Leveringsmåned og -år Leverandørnavn Angivet med min. 2,5 mm høje bogstaver og tal.* Bukserne leveres i kartoner med et passende antal. Hvert karton forsynes med en mærkeseddel indeholdende følgende oplysninger: *Eks:* *NSN 8465-22-112-5204 Buks, Ride, Grågrøn, Størrelse 44 herre (antal) EA Leveringsmåned og -år Leverandørnavn Angivet med min. 2,5 mm høje bogstaver og tal.* |  |  |  |
| **14** | Ridebuksens komfort indgår i evalueringen.  | E | Komforten dækker bl.a. over faktorer som at der ikke er nogen gener, som sømme der irriterer huden eller laver mærker. Buksen er komfortabel og laver ikke folder. Graden af komfort i relation til bevægelsesfrihed og åndbarhed, under alle forhold vil ligeledes være måleparametre. Der vil endvidere blive taget højde for evt. andre lignede faktorer i bedømmelsen. |  |  |  |
| **15** | Ridebuksens holdbarhed indgår i evalueringen. | E | Holdbarhed dækker bl.a. over materiale- og designvalg, kvalitet, forarbejdning og syninger. Forventet holdbarhed min 2 år. Hver soldat får udleveret 2 par bukser og de bruges omkring 14 timer dagligt. Soldaterne rider omkring 2-4 timer dagligt. Der vil endvidere blive taget højde for evt. andre lignede faktorer i bedømmelsen.  |  |  |  |
| **16** | Ridebuksens funktionalitet indgår i evalueringen. | E | Funktionaliteten dækker bl.a. over pasformen og funktionaliteten under forskellige omstændigheder, herunder muligheden for at blive i sadlen under forskellige vilkår. Der vil endvidere blive taget højde for evt. andre lignede faktorer i bedømmelsen. |  |  |  |

# Evaluering/afprøvning/tests

FMI vil i forbindelse med evalueringen af det tilbudte produkt, afprøve opfyldelsen af de opstillede krav i en kvalitativ test, dels i en brugertest.

Den kvalitative test, som angår pkt. 1 – 13, bedømmes under anvendelse af karakterskalaen 1-5, hvor 5 er bedst.

|  |  |
| --- | --- |
| **Karakter** | **Forklaring** |
| 5 | Udmærket |
| 4 | Meget tilfredsstillende |
| 3 | Tilfredsstillende |
| 2 | Mindre tilfredsstillende |
| 1 | Ikke tilfredsstillende |

Ved karaktergivning, vil bemærkningsfeltet være udfyldt med supplerende og forklarende tekst. Der vil blive udtaget et antal af hvert af de tilbudte produkter, som opfylder alle SKAL krav.

Tilbuddet skal indeholde 20 par ridebukser, som anvendes til gennemsyn og test. Fem K i størrelse 40; Fem K i størrelse 44; Fem M i størrelse 44 og fem M i størrelse 48.

Brugertesten (bilag) vil ikke være begrænset til de angivne krav alene, men vil endvidere have et bredere perspektiv, som eksempelvis afprøvning af komfort, holdbarhed, sikkerhed og kvalitet. Spørgsmål 14, 15 og 16 vil således også være del af brugertesten. Test gennemføres over én måned, under almindelige ride- og tjenesteforhold i Hesteeskadronen. Testbuksen ’erstatter’ i testperioden den nuværende ridebuks M/97.

Spørgsmål/udsagn besvares af testrytterne, med angivelse af samme værdier, hvor 5 er Udmærket og 1 er Ikke tilfredsstillende.